Agama Kerestén tamasuk dalam kalumpuk agama Abrahamik. Agama Kerestén bapingkut lawan hidup, ajaran, kamatian wan panyaliban, kabangkitan, wan kanaikan Yesus urang Nazaret ka surga, nang kaya dipadahakan dalam Parjanjian Hanyar. Umat Kerestén parcaya bahwa Yésus adalah Mésias nang dinubatakan dalam Parjanjian Lawas (atawa Kitab suci Yahudi). Kakeresténan adalah monoteisme, nang parcaya lawan talu ikung paribadi (sacara tiknis dalam bahasa Yunani hypostasis) Tuhan atawa Tritunggal. Tritunggal ditagasi pamulaannya wayah Konsili Nicea Panambaian (325) nang dihimpun ulih Kaisar Rumawi Konstantin I.